**NÁRODNÁ RADA SLOVENSKEJ REPUBLIKY**

**VI. volebné obdobie**

NÁVRH

ZÁKON

z ... 2014,

**ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení zákona č. 211/1997 Z. z., zákona č. 353/1997 Z. z., zákona č. 235/1998 Z. z., zákona č. 240/1998 Z. z., zákona č. 280/1999 Z. z., nálezu Ústavného súdu Slovenskej republiky č. 415/2000 Z. z., zákona č. 291/2001 Z. z., zákona č. 32/2002 Z. z., zákona č. 356/2003 Z. z., zákona č. 514/2003 Z. z., zákona č. 589/2003 Z. z., zákona č. 613/2004 Z. z., nálezu Ústavného súdu Slovenskej republiky č. 125/2005 Z. z., zákona č. 341/2005 Z. z., zákona č. 585/2006 Z. z., zákona č. 84/2007 Z. z., zákona č. 568/2007 Z. z., zákona č. 384/2008 Z. z., zákona č. 477/2008 Z. z., zákona č. 554/2008 Z. z., zákona č. 84/2009 Z. z., zákona č. 192/2009 Z. z., zákona č. 466/2009 Z. z., zákona č. 144/2010 Z. z., zákona č. 151/2010 Z. z., zákona č. 102/2011 Z. z., zákona č. 348/2011 Z. z., uznesenia Ústavného súdu Slovenskej republiky č. 1/2012 Z. z., zákona č. 230/2012 Z. z., zákona č. 335/2012 Z. z., zákona č. 440/2012 Z. z., zákona č. 461/2012 Z. z., nálezu Ústavného súdu Slovenskej republiky č. 14/2013 Z. z., zákona č. 180/2013 Z. z., zákona č. 299/2013 Z. z. a zákona č. 355/2013 Z. z. sa mení a dopĺňa takto:

**1.** Doterajší text § 61b sa označuje ako odsek 1 a dopĺňa sa odsekom 2, ktorý znie:

„(2) Ak oprávnený podá návrh na vykonanie exekúcie po uplynutí troch rokov, odkedy sa exekučné konanie mohlo začať po prvýkrát, stáva sa pohľadávka v časti jej príslušenstva priznaného exekučným titulom nevymáhateľnou. To neplatí, ak oprávnený preukáže, že po vydaní exekučného titulu uzavrel s povinným dohodu o plnení v splátkach alebo ak sa exekúcia začatá v lehote podľa prvej vety zastavila z dôvodu, že majetok povinného nestačí ani na úhradu trov exekútora a trov exekúcie.“.

**2.** Za § 243b sa vkladá § 243c, ktorý vrátane nadpisu znie:

„§ 243c

Prechodné ustanovenia účinné od 1. mája 2014

Pre príslušenstvo pohľadávky priznané exekučným titulom pred 1. májom 2014, lehota podľa § 61b ods. 2 uplynie najneskôr 1. mája 2017.“.

**Čl. II**

Tento zákon nadobúda účinnosť 1. mája 2014.